OzLabs/hebrew-wiki-articles huggingface dataset:
יוסף רביקוב

יוסף רביקוב (ז' בשבט תרס"ג, 4 בפברואר 1903 – ח' באדר א' תשמ"א, 12 בפברואר 1981) היה סופר ומתרגם ישראלי.

==ביוגרפיה==
נולד בסקידל שבפלך גרודנו של האימפריה הרוסית, ברוסיה הלבנה (כיום בבלארוס), לרבקה-לאה והרב משה יעקב רביקוב. בחודש ספטמבר 1913 עלה עם משפחתו לארץ ישראל, והמשפחה התיישבה בכפר אוריה. הרב קוק, שהיה אז רבן של יפו והמושבות, שכנע את אביו לעבור ליפו. הוא למד בבית הספר "תחכמוני" ביפו. בשנת 1920 החל ללמוד ב"בצלאל", בתמיכה כלכלית של "המזרחי", אולם לאחר שהתמיכה פסקה נאלץ להפסיק את לימודיו.

בשנת 1925 החל לפרסם מאמרים ב"הפועל הצעיר". בשנת 1926 תרגם עבור העיתון סיפור קצר של הרצל בשם "קנייני החיים". למד באוניברסיטה העברית בירושלים. החל משנות ה-20 ועד קום המדינה עסק בעבודות מנהל ומזכירות שונות, בין השאר באגודת הקומיסיונרים בתל אביב ובהתאחדות בעלי בתי המלון והפנסיונים בארץ ישראל.

משנות ה-50 הקדיש את כל זמנו לכתיבה, ובעיקר עסק בתרגום ועיבוד של ספרות ילדים ונוער. במשך השנים תרגם עשרות ספרים, רובם מספרות העולם הפופולרית באותה תקופה. בין תרגומיו: סדרת ספרי ז'ול ורן, וכן מספריהם של ויקטור הוגו, אמיל זולא, אונורה דה בלזק, ומסיפורי האחים גרים, הנס כריסטיאן אנדרסן ויוהנה ספירי. בשנת 1955 יצא לאור תרגומו של את אחת הגרסאות לספרו הנודע של מיגל דה סרוואנטס "דון קישוט" בשם "האברך המחונן דון קיחוט די לה מנשה".

פרסם רשימות ומאמרים וכן סיפורים קצרים בעיתונים שונים, ובהם "החברה", "יוזמה", "חרות". את הפיליטונים פרסם בשם העט "רב אשי".

רביקוב, כמו שלוש מאחיותיו, לא נישא מעולם.

==מספריו ותרגומיו==
* הרצל – פואמה מאת ברוך ירושלים (1956)
* מאגדות ערב
* מאגדות טורקיה
* האברך המחונן דון קיחוט די לה מנשה – מיגל דה סרוואנטס
* מבחר המשלים – ז'אן דה לה פונטן
* פניני גרים – מבחר אגדות וסיפורים
* פניני אנדרסן – מבחר אגדות וסיפורים
* וינצי המוזיקאי הקטן – יוהנה ספירי
* היידי בת ההרים – יוהנה ספירי
* ילדי גריטלי – יוהנה ספירי

===ספרי ז'ול ורן===
* המצודה על הרי הקרפטים
* הנמרים
* פיל הקיטור (חלק שני של הנמרים)
* הרפתקאותיו של עיקש
* מסעותיו והרפתקאותיו של קפיטן קוק
* מרטין פז
* סודו של מדען גרמני
* קלוביס דארדנטור
* הקרן הירוקה
* געש הזהב
* מלגה למסע
* האורינוקו המופלא
* מולדת שנייה
* משפחה בלי שם

==קישורים חיצוניים==
* 
* 
* 

קטגוריה:אנשי העלייה השנייה
קטגוריה:כפר אוריה: אישים
קטגוריה:סופרים ישראלים
קטגוריה:סופרים כותבי עברית
קטגוריה:סופרי ילדים ונוער ישראלים
קטגוריה:מתרגמים ישראלים
קטגוריה:מתרגמים לעברית
קטגוריה:מתרגמים מצרפתית לעברית
קטגוריה:מתרגמים מספרדית לעברית
קטגוריה:בוגרי בית הספר תחכמוני (תל אביב)
קטגוריה:ישראלים שנולדו ב-1903
קטגוריה:ישראלים שנפטרו ב-1981
ארנסט מנגנול

ג'יימס ארנסט מנגנול (באנגלית: James Ernest Mangnall: 18 בינואר 1866, בולטון – ינואר 1932) היה מאמן כדורגל אנגלי.

מנגנול התחיל את קריירת האימון שלו בברנלי בשנת 1900, אך ללא הצלחה. הוא הוחתם כמאמן במנצ'סטר יונייטד בשנת 1903. הקבוצה, ששיחקה בליגה השנייה, עלתה בשנת 1906 לליגה הבכירה בהנהגתו של מנגנול. בעונת 1907/1908 הקבוצה זכתה באליפות הראשונה בתולדותיה. בעונה הבאה סיימה חמישית, אך זכתה בגביע הראשון שלה ועברה לאצטדיון אולד טראפורד. בעונה שלאחר מכן זכתה באליפות השנייה שלה. בשנת 1912 עבר מנגנול למנצ'סטר סיטי, היריבה העירונית, עמה לא זכה באף תואר במשך 12 השנים בהן אימן את הקבוצה.

ארנסט מנגנול נפטר ב-13 בינואר 1932 בגיל 66. מנגנול זכור בתור הראשון שהוביל את מנצ'סטר יונייטד הן לאליפות, הן לגביע והן למגן הקהילה.

==נתונים ותארים==

;כמאמן
* מנצ'סטר יונייטד (1903 – 1912) – אליפות הליגה האנגלית (1908 ו-1911), זכייה בגביע ה-FA (1909) ומגן הצדקה (1908 ו-1911).
* מנצ'סטר סיטי (1912 – 1924) – סגנית אלופת הליגה האנגלית (1921).

==קישורים חיצוניים==

קטגוריה:קצרמר אנגלים
קטגוריה:מאמני כדורגל אנגלים
קטגוריה:מאמני ברנלי
קטגוריה:מאמני מנצ'סטר יונייטד
קטגוריה:מאמני מנצ'סטר סיטי
קטגוריה:בריטים שנולדו ב-1866
קטגוריה:בריטים שנפטרו ב-1932
המשחקים הפאראלימפיים טורונטו (1976)

המשחקים הפאראלימפיים ה-5 נערכו בטורונטו, בפרובינציית אונטריו שבקנדה בשנת 1976. 

באולימפיאדה התקיימו תחרויות ב-13 ענפים: אתלטיקה, הטלת חיצים, הרמת משקולות, חץ וקשת, טניס שולחן, כדורת דשא, כדורסל, כדורעף, כדור שער, סייף, סנוקר, קליעה ושחייה.

במשחקים אלו השתתפו לראשונה קטועי גפיים ולקויי ראייה. בתחרויות האתלטיקה נוספו תחרויות בכיסאות גלגלים למרחק של 200 מטר, 400 מטר, 800 מטר ו-1500 מטר. קליעה וכדור שער הפכו לענפים רשמיים לאחר שהוצגו במשחקים הקודמים.

==טבלת המדליות==
{| border="1" cellpadding="2" cellspacing="0"
|-
| bgcolor="#efefef" | <center>מקום</center>
| bgcolor="#efefef" | <center>מדינה</center>
| bgcolor="gold" | זהב || bgcolor="silver" | כסף
| bgcolor="#CC9966" | ארד || bgcolor="#efefef" | סה"כ
|-
|1||| ארצות הברית||66||44||45||155
|-
|2||| הולנד||45||25||14||84
|-
|3||| ישראל||40||13||16||69
|-
|4||| מערב גרמניה||37||34||26||97
|-
|5||| בריטניה||29||29||36||94
|-bgcolor=ccccff
|6||| קנדה ||25||26||26||77
|-
|7||| פולין||24||17||12||53
|-
|8||| צרפת||23||21||14||58
|-
|9||| שוודיה||22||27||24||73
|-
|10||| אוסטריה ||17||16||17||50
|-
|11||| אוסטרליה ||16||18||8||42
|-
|12||| מקסיקו ||16||14||9||39
|-
|13||| פינלנד||12||20||18||50
|-
|14||| שווייץ ||10||12||10||32
|-
|15||| יפן||10||6||3||19
|-
|16||| נורווגיה ||9||6||4||19
|-
|17||| בלגיה||7||7||8||22
|-
|18||| ניו זילנד||7||1||5||13
|-
|19||| דרום אפריקה||6||9||11||26
|-
|20||| מצרים||5||2||1||8
|-
|21||| אירלנד||4||10||6||20
|-
|22||| ספרד||4||6||2||12
|-
|23||| ארגנטינה||3||4||7||14
|-
|24||| דנמרק||3||0||3||6
|-
|25||| איטליה||2||5||11||18
|-
|26||| אינדונזיה||2||1||4||7
|-
|27||| קוריאה הדרומית||1||2||1||4
|-
|28||| בורמה||1||1||1||3
|-
|29||| פרו||1||0||2||3
|-
|30||| הונג קונג||0||1||2||3
|-
|31||| ברזיל||0||1||0||1
|-
|32||| גואטמלה||0||0||1||1
|-
|33||| איי בהאמה||0||0||0||0
|-
|33||| קולומביה||0||0||0||0
|-
|33||| אקוודור||0||0||0||0
|-
|33||| אתיופיה||0||0||0||0
|-
|33||| פיג'י||0||0||0||0
|-
|33||| יוון||0||0||0||0
|-
|33||| לוקסמבורג||0||0||0||0
|-
|33||| אוגנדה||0||0||0||0
|- class="sortbottom"
!colspan=2|בסך הכל (40 מדינות)||447||378||347||1172
|}

== ראו גם ==
* ישראל במשחקים הפאראלימפיים טורונטו (1976)

==קישורים חיצוניים==
* 

1976
טורונטו
קטגוריה:טורונטו: ספורט
קטגוריה:1976 בספורט
קטגוריה:1976 בקנדה
קרודיטה

קרודיטה עשוי רצועות [[סלרי, ופלפל ירוק ואדום, לצד מטבל.]]
קְרוּדִיטֵה (בצרפתית: Crudités) הם מתאבנים מהמטבח הצרפתי המוגשים בראשית הארוחה. מנה זו כוללת רצועות של ירקות קשיחים המוגשים טריים ונאים (לא מבושלים), כשלצידם מטבל. 
הרצועות שוות באורכן וברוחבן, ולרוב מדובר ברצועת ירק שאורכה כ-5 ס"מ, ורוחבה בין חצי ס"מ לס"מ.

לרוב כוללת המנה רצועות של סלרי, גזר, פלפל ואספרגוס, ולעיתים גם ברוקולי וכרובית.

מקור המילה הצרפתית "crudité" במילה הלטינית: "crūdus", שפירושה "בלתי מבושל".

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:המטבח הצרפתי
קטגוריה:ירקות
קטגוריה:מתאבנים
What Goes Around... Comes Around

What Goes Around... Comes Around (בעברית: מה שאתה עושה... חוזר בחזרה) הוא שיר של הזמר והיוצר האמריקאי ג'סטין טימברלייק, שהוא כתב והפיק יחד עם דנג'ה וטימבלנד. השיר מופיע באלבומו השני FutureSex/LoveSounds והוא יצא כסינגל ב-19 בפברואר 2007.

What Goes Around... Comes Around זכה להצלחה במצעדי הפזמונים בייחוד בארצות הברית בה הגיע למקום הראשון בשניים ממצעדי הבילבורד: הבילבורד הוט 100 ומצעד שירי הפופ. השיר הגיע למעמד פלטינה כפולה באוסטרליה ולמעמד פלטינה בארצות הברית (למעלה ממיליון עותקים). בשנת 2008 השיר זכה בפרס גראמי בקטגוריה "ביצוע הפופ הטוב ביותר לזמרים" והיה מועמד בקטגוריה "תקליט השנה".

לשיר הופק וידאו קליפ אותו ביים סמואל באייר ומשתתפת בו, לצד טימברלייק, השחקנית סקרלט ג'והנסון. את התסריט לקליפ כתב התסריטאי והבמאי ניק קסאווטס. בשנת 2007, בטקס פרסי המוזיקה של MTV, זכה הקליפ בפרס "הבימוי הטוב ביותר" והיה מועמד לשני פרסים נוספים.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה ×2
| 140,000
|-
! קנדה (Music Canada)
| פלטינה
| 40,000
|-
! איטליה (FIMI)
| זהב
| 25,000
|-
! ניו זילנד (RMNZ)
| פלטינה
| 10,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| פלטינה
| 2,800,000
|}

==מבצעים==
*ג'סטין טימברלייק – הפקה, כתיבה, שירה
*נתניאל הילס (דנג'ה) – תופים, קלידים, הפקה, כתיבה
*טימותי מוזלי (טימבלנד) – תופים, קלידים, מיקסינג, הפקה, הקלטה, כתיבה, קולות רקע
*ג'ימי דאגלס – מיקסינג, הקלטה

;תזמורת כלי מיתר
*לארי גולד – מנצח, עיבוד
*ג'ף צ'סטק – הקלטה
*ג'ון סטהל – עוזר הקלטה
*דייוויס ברנט – ויולה
*ג'ני דילורנצו – צ'לו
*גלוריה ג'סטין – כינור
*צ'ארלס פארקר ג'וניור – כינור
*אמה קומרואו – כינור
*איגור שווץ – כינור

==קישורים חיצוניים==

== הערות שוליים ==

קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:בלדות משנות ה-2000
קטגוריה:בלדות R&B עכשוויות
קטגוריה:סינגלים שהגיעו למקום הראשון בטורקיה
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:זוכי פרס גראמי לביצוע הפופ הווקאלי הטוב ביותר – גבר
קטגוריה:זוכי פרס בחירת הנוער: שירים
קטגוריה:זוכי פרס הווידאו קליפים של MTV לבימוי הטוב ביותר
קטגוריה:סינגלים בהוצאת ג'ייב רקורדס
קונדילומה

קוֹנְדִילוֹמָה (באנגלית: Condyloma או Genital Wart) היא יבלת, המופיעה בדרך כלל באיברי המין ופי הטבעת בקרב גברים ונשים. זוהי מחלת מין מדבקת מאוד הנגרמת כתוצאה מסוגים שונים של נגיף הפפילומה האנושי. 

ההידבקות במחלה נעשית כתוצאה ממגע ישיר עם עור נגוע, בעיקר במהלך יחסי מין. יבלות אלו הן התסמין הבולט ביותר להידבקות בווירוס זה. 90% מהיבלות נגרמות כתוצאה מסוגים 6 ו-11 
, 
אך עם זאת הן מופיעות רק באחוז קטן של הנדבקים בווירוס. 
תפוצת הווירוס באוכלוסייה רבה מאוד, ועל פי הערכות 27% מכלל האוכלוסייה הפעילה מינית נגועה בו, ו-45% מאוכלוסיית בני ה-14 עד 19.

ניתן לטפל ביבלות בצריבה על ידי לייזר או בצריבה כימית.

== ראו גם ==
*פפילומה

==קישורים חיצוניים==

== הערות שוליים ==

קטגוריה:זיהומים נגיפיים המאופיינים בנגעים בעור ובקרום הרירי
קטגוריה:זיהומים המועברים בעיקר במגע מיני
קטגוריה:מחלות נגיפיות
האנסמבל הקולי הישראלי

האנסמבל הקולי הישראלי (כונה בעבר האנסמבל הקולי החדש) נוסד בשנת 1993 בידי מנהלו המוזיקלי יובל בן עוזר. בשנים שחלפו מאז כבש את מקומו כמקהלה הקאמרית המובילה בישראל. האנסמבל, המורכב מזמרים מקצועיים, מופיע במיטב האולמות והפסטיבלים בארץ וזוכה להצלחה הן בקרב הקהל והן בקרב מבקרי מוזיקה ומוזיקאים. לאנסמבל רפרטואר רחב של מוזיקה קאמרית קולית, ממוזיקת ימי הביניים ועד למוזיקה בת זמננו, מוזיקה אוונגרדית והקלטות פסקול לסרטים. 

האנסמבל מרבה להופיע עם התזמורות המובילות בישראל, בהן התזמורת הפילהרמונית הישראלית, התזמורת הסימפונית הישראלית ראשון לציון והקאמרטה הישראלית ירושלים. הוא עובד עם מנצחי מקהלות מן השורה הראשונה בעולם, בהם: פרידר ברניוס, ג'ון פול, אנתוני רולי ואנדרו פארוט. 

האנסמבל ביצע שלוש פעמים יצירות בביצועי בכורה במסגרת פסטיבל ישראל (רון וידברג: "רבי אמנון ממגנצה", יצירתו של דורי פרנס "משורר בניו-יורק" ועוד ) וזכה בפרסים ראשונים בתחרויות בינלאומיות למקהלות במלטה (1998), בטולוסה, ספרד (2000) ובבלגיה (2001). האנסמבל הקולי החדש מוזמן להשתתף בפסטיבלים בינלאומיים בגרמניה, צרפת ולוקסמבורג, קוריאה, סרדיניה, נורמנדי וליובליאנה. כמו כן מופיע האנסמבל בארץ, בסדרות קונצרטים משלו במוזיאון תל אביב לאמנות, בירושלים, במודיעין במשכן למוזיקה ואמנויות רעננה ועוד. 

בשנת 2009 פרס האנסמבל את חסותו על מקהלת עדי, אשר הוקמה שנים ספורות מוקדם יותר. 

==קישורים חיצוניים==
* 
* [https://omershomrony.com/2010/12/26/ביקורת-קונצרט-התזמורת-הקאמרית-הקיבוצ/ עומר שומרוני, ביקורת קונצרט מ-26 בדצמבר 2010]
* [https://www.jso.co.il/האנסמבל-הקולי-הישראלי/ האנסמבל הקולי הישראלי], באתר התזמורת הסימפונית ירושלים

קטגוריה:מקהלות בישראל
פום אנה

פּוֹם אָנָה (בצרפתית: Pommes Anna - "תפוחי אדמה של אנה") הוא מאכל תפוחי אדמה מהמטבח הצרפתי. המאכל מכיל תפוחי אדמה שנפרסו לפרוסות דקות, נטבלו בחמאה ונאפו בתנור. במהלך האפיה הופכים את המאכל על מנת שיאפה משני צדיו. כלי ייעודי עשוי נחושת המכונה la cocotte à pommes Anna מאפשר הפיכת המאכל מבלי הוצאתו מהתבנית.

המאכל במקורו הכיל רק תפוחי אדמה, חמאה וכן מלח ופלפל שחור, והוגש לרוב לצד בשר צלי.

מקובל לשייך את המאכל לשף אדולף דוגלרה, אשר שימש כשף של קפה אנגלה בפריז - המסעדה הטובה בפריז בתקופת שלטונו של נפוליאון השלישי. על פי המסורת, המאכל נקרא על שם אנה דאמיין או על שם אנה דליון, שנחשבו לנשים היפות בעיר באותה עת.

==קישורים חיצוניים ==

* [http://www.teamim.co.il/Default.aspx?tabid=3531 ההיסטוריה של המאכל, ומתכון, באתר "טעמים"]
* 
* [https://web.archive.org/web/20131015135101/http://mtaout1.mtv.co.il/Inner.aspx?ArticleID=103 מתכון מצולם]
*[http://www.epicurious.com/recipes/food/printerfriendly/POMMES-ANNA-11143 מתכון באתר Epicurious] 
* [http://pagesperso-orange.fr/yves.huot-marchand/IledeFrance/recette159.htm ההיסטוריה של המאכל] 

קטגוריה:המטבח הצרפתי
קטגוריה:מאכלי תפוח אדמה
קטגוריה:מאכלים הקרויים על שם אישים
טיאנה

שרידי האקוודוקט הרומי
טיאנה (ביוונית: Τύανα, בלטינית: Tyana) הייתה עיר עתיקה באסיה הקטנה, בדרום מרכז טורקיה המודרנית של היום. זו הייתה בירת הממלכה לוויאן הניאו החתי באלף ה-1 לפנה"ס.

==היסטוריה==

טיאנה מיוחסת בהיסטוריה של הממלכות החתיות החדשות כעיר טואנואה (Tuwanuwa). באגדה היוונית נקראה העיר לראשונה טואנה (Thoana), עקב מייסדה המלך התראקי תואס (Thoas). 

טיאנה מוקמה בעמדה אסטרטגית על הדרך לסוריה דרך שערי קיליקיה, והייתה ידועה כמקום הולדתו של הפילוסוף הידוע אפולוניוס איש טיאנה.

תחת שלטונו של הקיסר הרומי קרקלה העיר נקראה "אנטוניאנה קולוניה טיאנה" (Antoniana colonia Tyana), ובשנת 371 הקיסר הרומי ואלנס הפכה טיאנה למטרופוליס.

בשנת 708 נכבשה טיאנה על ידי שושלת בית אומיה, ונשארה נטושה עד תקופתו של החליף הארון א-רשיד אשר כבשה מחדש, והפכה למרכז שלטונו.

==טיאנה כיום==

העיר נפלה מגדולתה אחרי שנת 933, כשאיום הכיבוש הערבי נסוג. כיום הריסות העיר טיאנה העתיקה נמצאות בעיר הטורקית המודרנית קמרהיסאר (Kemerhisar), מרחק כארבעה וחצי קילומטרים דרומית לעיר ניעדה (Niğde), שם ניתן לראות בין היתר את אמת המים הרומית הישנה, ומערות קבורה עתיקות.

==קישורים חיצוניים==

קטגוריה:טורקיה: אתרים ארכאולוגיים
קטגוריה:האימפריה הביזנטית: יישובים
פוט-או-פה

פוט-או-פה
ירקות המשמשים כבסיס לפוט-או-פה: [[גזרים, לפתות, כרישות ובצלים.]]
פּוֹט-אוֹ-פֶה (בצרפתית: pot-au-feu, נהגה: potofø - "תבשיל קדרה על האש") הוא נזיד בשר בקר מהמטבח הצרפתי.

המאכל מורכב מבשר בקר וכן ירקות. לרוב נעשה שימוש בזנב שור ובמח עצמות. הירקות בהם נהוג להשתמש הם: גזר, לפת, כרישה, סלרי ובצל. המאכל מתובל באמצעות בוקה גארני ("זר תבלינים"), מלח, פלפל שחור וציפורן.

המאכל מוגש לצד חרדל (לרוב חרדל מדיז'ון) ומלפפונים חמוצים.

סמיכות המאכל משתנה ממתכון למתכון. לעיתים המאכל דליל ומוגש כמרק, לעיתים הוא סמיך ומוגש כנזיד ולעיתים הנוזלים מועטים והמאכל מוגש כמנה עיקרית בשרית.

==ראו גם==
* הוט פוט

==קישורים חיצוניים==

קטגוריה:המטבח הצרפתי
קטגוריה:מרקים
קטגוריה:מאכלי חג המולד
קטגוריה:מאכלים לאומיים
מרכז ציוד לחימה וחלפים

תג מצל"ח מ־2007
תג מצל"ח עד 2007
מרכז ציוד לחימה וחלפים (בראשי תיבות: מצל"ח 6800) היה הגוף הצה"לי האחראי על אחסון, תחזוקה ורכש של חלקי חילוף וציוד לחימה.

מצל"ח היה מרכז לוגיסטי באגף הטכנולוגיה והלוגיסטיקה (אט"ל), שהתפרס ברחבי הארץ בכעשרה בסיסים. כמרכז היה אחראי גם על הדרכת יחידות צה"ל השונות באשר לשימוש בצל"מ (ציוד לחימה מבוקר).

המרכז היה כפוף פיקודית לאט"ל במטה הכללי, וכפוף מקצועית לחיל החימוש שבאגף. כמו במרכזי אט"ל האחרים, חולק מצל"ח לשלושה מרחבים: בה"ח (בסיס החסנה) מרכז (6820), הגדול מבין הבה"חים, בה"ח צפון (6810), ובה"ח דרום (6830).

ב־2017 זכתה היחידה בפרס הרמטכ"ל ליחידות מצטיינות בית תומכי הלחימה.

ב־29 ביוני 2020 נערך טקס סגירת מצל"ח שהתמזג למרכז הספקה אחוד (מרה"ס).

==הבסיסים==
מפקדת מצל"ח (6800) נמצאת במחנה צריפין, והמפקד הוא קצין בדרגת אל"ם. מפקד מצל"ח הנוכחי הוא אל"ם הרצל איסקוב.

בה"ח צפון (6810) ממוקם ליד מחלף גולני ולו בסיס לוויין – "הרדוף" שממוקם בבית שאן.

בה"ח מרכז (6820) ממוקם בצריפין ולו בסיסי משנה לוויין – "גפן" שממוקם ליד רמלה, ו"סביון" שממקום בצריפין.

בה"ח דרום (6830) ממוקם בבאר שבע ולו בסיס לוויין – "צלף" הממוקם במחנה פלוגות.

==ראו גם==
* אגף הטכנולוגיה והלוגיסטיקה
* חיל החימוש

==קישורים חיצוניים==
* [http://www.himush.co.il/?section=63 מצל"ח], באתר עמותת חיל הטכנולוגיה והאחזקה

==הערות שוליים==

קטגוריה:אגף הטכנולוגיה והלוגיסטיקה
קטגוריה:ציוד צבאי בישראל
פיסלדייר

פיסלדייר או פיסאלאדייר (בצרפתית: Pissaladière) הוא מאפה מהמטבח הצרפתי, המקובל בדרומה של צרפת באזור פרובאנס, ובייחוד באזור הערים ניס, מרסיי וטולון, וכן בצפון מערב איטליה באזור ליגוריה. 

המאכל הוא מאפה שטוח, העשוי בצק הדומה לבצק פיצה, עליו שמים בצלים מבושלים או מאודים וכן שום, ואנשובי (דגים שלמים או ממרח אנשובי). באיטליה, באזור סן רמו נהוג להגיש את המאפה שעליו מוצרלה.

המאפה נאפה באופן הדומה לאפיית פיצה, ומוגש כשהוא חם.

כיום המאפה מוגש כמתאבן בראשית הארוחה, אולם בעבר נאכל כארוחת בוקר.

שמו של המאכל מקורו בשילוב בין המילה הצרפתית הקדומה pescion, מלטינית: piscis - דג, ו"salat" - מלח, היינו "דג מומלח" בשל האנשובי המלוח המצוי על המאפה.

==קישורים חיצוניים==

* [http://www.etzhazait.co.il/hebrew/Recipe.aspx?Recipe=102&Category=11 מתכון]
* [https://web.archive.org/web/20131006234216/http://www.orimelamed.co.il/07/%d7%a4%d7%99%d7%a1%d7%9c%d7%93%d7%99%d7%99%d7%a8-%d7%a9%d7%9c-%d7%92%d7%95%d7%9c%d7%99%d7%94-%d7%a6%d7%99%d7%99%d7%9c%d7%93/ מתכון] מספרה של ג'וליה צ'יילד

קטגוריה:ערכים שבהם תבנית בריטניקה אינה מתאימה
קטגוריה:המטבח הצרפתי
קטגוריה:מאפים
קטגוריה:פיצה
ראס גמב

תוכנית הקומה הראשונה של הטירה
חתך רוחב של המבנה
ראס גמב (בגעז: ራስ ግምብ - "טירת הראס") היא טירה השוכנת בעיר גונדר, כ-350 מטרים צפונית-צפונית-מזרחית לפאסיל גמב, המתחם המלכותי ההיסטורי של השושלת הגונדרית. הטירה שימשה, בין היתר, כמעונו של מיכאל סהול שהיה הראס של תיגראי בשנים 1748-1771 ו-1772–1779, ונחשב לדמות פוליטית חשובה החל בתקופת הקיסר ייאסו השני ועד מותו ב-1779. מסיבה זו מכונה המבנה גם בשם "טירת מיכאל סהול".

==היסטוריה==
מועד הקמתו של המבנה הצופה אל פאסיל גמב, אינו ידוע בוודאות, וייתכן אף שהוקם כבר בימיו של הקיסר פאסילידס, בערך באמצע המאה ה-17. לחלופין ייתכן כי הוקם על ידי הקיסר ייאסו הראשון, נכדו של פאסילידס, כאשר יצר את תפקיד הראס. עם זאת, מיכאל סהול שהיה האיש החזק בקיסרות בעשור השמיני של המאה ה-18 התגורר בו, ומאז הוא מזוהה בעיקר עמו. לפני שהטירה שוחזרה על ידי הכובש האיטלקי בשנות ה-30 של המאה ה-20, היא הייתה הרוסה כמעט לחלוטין. האיטלקים הפכו את המבנה למעון המושל, ומאוחר יותר שימש את הקיסר היילה סלאסי בעת ביקוריו בעיר. בעת שלטון החונטה הצבאית האתיופית שכן במבנה בית סוהר.

==הטירה==
המבנה הרבוע מתנשא לגובה של שתי קומות, ובצידו המזרחי צמודים לו שני מגדלים עגולים אופייניים לסגנון הגונדרי. אחד המגדלים נושא כיפה ואילו גגו של האחר עשוי בצורת אוכף. בפינתו הדרום-מזרחית של המבנה מתנשא מגדל רבוע נושא שינות, כמו גג המבנה העיקרי, ומרפסות עץ תולות ממנו. גרם מדרגות חיצוני הוביל אל הפינה הדרום-מערבית של הקומה הראשונה. בקומת הקרקע שלושה חדרים, אחד מהם קטן ורבוע וניצב בבסיסו של המגדל הרבוע. בקומה השנייה ארבעה חדרים וגרם מדרגות מוליך ממנה אל הגג. גרם מדרגות נוסף עשוי עץ מוקם במגדל הרבוע.

==לקריאה נוספת==
<div style="direction: ltr;">
* "Ethiopia, the unknown land", Stuart Munro-Hay, I.B.Tauris publishers, (2008), 
</div>

==קישורים חיצוניים==

<div style="direction: ltr;">
* [http://www.archive.org/stream/ICastelliDiGondar/ICastelliDiGondar-MontiDellaCorte#page/n7/mode/2up "I Castelli di Gondar", Alessandro Augusto Monti Della Corte, Societa' Italiana Arti Grafiche Editrice in Roma (1938)]
</div>

הדמיה של [[פאסיל גמב ממזרח: ראס גמב (20) נראה מחוץ למתחם בצד ימין, אם כי מיקומו כאן אינו תואם את הכיוון והמרחק מהמתחם במציאות]]

קטגוריה:גונדר
קטגוריה:אתיופיה: מבנים
יצחק מהרשן

ממוזער
הרב יצחק מאהרשען (מהרסן, חתם על ספרו: מאהרשען) (כ"ט בשבט תרנ"ב, 27 בפברואר 1892-תש"ג, 1943) היה רבה של האג, נספה בשואה.

==תולדותיו==
===לפני השואה===
נולד לזאב וולף שהיה מלטש יהלומים. הוסמך לרבנות בבית המדרש לרבנים באמסטרדם שאת לימודיו בו סיים בתרע"ז (1917). מיד לאחר מכן החל ללמד בסמינר לרבנים. כשנה לאחר מכן מונה לדיין בעיר, אך לא הפסיק את הוראתו בבית המדרש לרבנים. למד שפות קלסיות באוניברסיטה עד תרפ"ה (1925).

באותה שנה החל לכהן כראב"ד האג. הרב נודע בשיעוריו ובפסיקותיו, והיה אהוב על בני קהילתו בזכות מידותיו הטובות וצניעותו, יראת השמים הגדולה והידע הרב שלו. הקפיד על שמירת מנהגי אמסטרדם, ופעל בתקיפות רבה נגד הרפורמים.

אף שהיה באגודת ישראל, זכה להערכה רבה גם מהציונים ובייחוד מחברי ה"מזרחי", ופעל עימם בעניינים שונים בעת הצורך. כן היה בקשר של מכתבים ומשא ומתן הלכתי עם רבנים חשובים מכל העולם היהודי.

כתב ספרים רבים שרובם בעברית וחלקם בהולנדית, וביניהם: ביאורים לפירושי רש"י והרמב"ן לנ"ך שהוציא לאור בצעירותו, מהדורה מדעית של מחזור האשכנזים באמסטרדם, "השאלות והתשובות כמקור לתולדות החיים היהודיים בהולנד", פירוש על פרקי אבות בהולנדית, "אדם ומוסר" בהולנדית.

בפירוש רש"י לנ"ך שערך ופורסם בשנת תרצ"ו (נדפס מחדש בהוצאת "מקור ירושלים" בירושלים בשנת תשל"ב) סבר כי רש"י כתב את פירושו לספר תהילים בערוב ימיו לאחר מסעות הצלב (פרעות תתנ"ו-1096. פרעות בקהילות שו"ם בגרמניה): "הד-קול של המאורעות בזמן נוסעי הצלב וזעקת שבר על גלות מר ונמהר נשמע כשיאמר "לפי שמלומדים אנו במכות ומוכנים ומזומנים לשבר תמיד (לח' יח'), כשמדבר "בכל הצרות שעברו עלינו בימינו אלה" (צ' יד'). כשמראה סבת השנאה "שאין אני רודף אחר שקר שלהם לתפש טעותם (סט' ה') וכשמצדיק עליו את הדין "שלא נהרהר ונדבר קשה אחר מדת הדין" (לט' ב')".

===בימי השואה===
לאחר שהנאצים כבשו את הולנד בב' באייר ת"ש (10 במאי 1940), הרב מהרשן דאג לא להפסיק את החיים היהודיים, ונעזר לשם כך בראש הקהילה.

הוא נענה בתחילה להפצרות של אנשים מהקהילה להסתתר במקום שיוכל להמשיך ללמוד ולכתוב את חיבוריו, אך לאחר יום אחד בלבד החליט שאינו יכול לעזוב את בני הקהילה בעת צרה כזו, והמשיך בפעילותו בגלוי. הרב מהרשן חיבר לפני יום הכיפורים תפילה מיוחדת למצב הקשה לאמירה לפני תפילת נעילה:

כשהמצב החמיר עוד יותר, שוב הפצירו בו להתחבא, אך הרב מהרשן התנגד לכך בתוקף ואמר שיהיה עם בני קהילתו בכל מקום שיהיו שם. קהילת יהודי האג עם הרב מהרשן בראשם, נלקחו למחנה וסטרבורק. משם נשלח הרב ברכבת למחנה השמדה סוביבור עם רעייתו וּשְׁלוש בנותיו.

==לקריאה נוספת==
*הרב פרופ' יצחק לוין (עורך), אלה אזכרה : אוסף תולדות קדושי ת"ש-תש"ה, חלק ראשון, "המכון לחקר בעיות היהדות החרדית", ניו יורק תשט"ז.
*דן מכמן, המנהיגות הרבנית בהולנד, בתוך: דפים לחקר תקופת השואה, המכון לחקר תקופת השואה, אוניברסיטת חיפה, תשמ"ט
*יוסף מכמן והרטוך בים ודן מכמן, פנקס הקהילות : הולנד, יד ושם, תשמ"ו

==קישורים חיצוניים==

*[https://web.archive.org/web/20100613122220/http://zachor.michlalah.edu/manhigim/manhigim_t.asp?num=69&chug=manhigim&color=144B5B הרב יצחק מהרשן (מהרסן) – האג, הולנד], באתר "זכור - אמונה בימי השואה" שמפעיל "המרכז לחקר השואה" (או "המרכז ללימודי השואה") של מכללה ירושלים
*פרשנ-דתא-פירוש רש"י לנ"ך על פי דפוסים וכתבי יד שונים עם מבוא, הערות והגהות בעריכת: יצחק מאהרשען, אב"ד בק"ק האג, תרצ"ו. https://hebrewbooks.org/34654

==הערות שוליים==

קטגוריה:רבנים הולנדים
קטגוריה:רבנים אורתודוקסים
קטגוריה:רבנים שנספו בשואה
קטגוריה:פעילי אגודת ישראל
קטגוריה:אבות בתי דין
סאנדרינגהאם

סאנדרינגהאם (באנגלית: Sandringham) הוא כפר בצפון מחוז נורפוק, אנגליה. הכפר ידוע בעיקר כמקום הולדתה של דיאנה, הנסיכה מוויילס.

ליד הכפר נמצא בית סאנדרינגהאם המפורסם, אשר בבעלות בית המלוכה הבריטי. מקום זה נודע כאתר מועדף על המלכה אליזבת השנייה, אשר הרבתה לבקר בו.

==קישורים חיצוניים==

קטגוריה:אנגליה: כפרים
קטגוריה:נורפוק: יישובים
פתחיה לב-טוב

מורי בית הספר העממי הראשון במושבה הרצליה בשנת [[1934 (פתחיה לב-טוב במרכז התמונה)]]

פתחיה לב-טוב (גוטהארץ) (4 במאי 1882 – 10 בדצמבר 1963) היה מורה ומחנך, איש העלייה השנייה. ניהל את בית הספר העממי הראשון במושבה הרצליה.

==ביוגרפיה==
לב-טוב נולד וגדל במקרוב במחוז קייב שבאוקראינה. אביו היה רב ומלמד גמרא. עד לגיל 13 למד בחדר ולאחר מכן בעזרת מורה פרטי שהיה מחובבי ציון והעשיר ידיעתו בשפה ובספרות העברית והלאומית במקביל ללימודי רוסית וגרמנית.

בשנת 1903 נשא לאשה את שרה. בשנות הפרעות ברוסיה 1904–1905 היה פעיל בהגנה העצמית היהודית במקרוב.

לב-טוב נפטר ב-1963 ונקבר עם רעייתו בהרצליה.

==פועלו בתחום החינוך==

בגיל 16 החל ללמד במסגרת של שיעורים פרטיים עברית ורוסית. כשהיה בן 19 פתח במקרוב חדר מתוקן להוראת עברית בעברית ובו פעל במשך שבע שנים. לאחר מכן עבר ללמד בעיר צאריצין (לימים סטאלינגרד). רעייתו עזרה לו בהוראה במסגרת החדר המתוקן. גם בביתם הקפידו לדבר בעברית. במקרוב שימש גם כמזכיר האגודה הציונית והיה בה פעיל מסור.

בסתיו 1909 עלה עם אשתו ובנו לארץ ישראל. לב-טוב עסק בהוראה בבית-הספר לבנות ביפו (1909), בבאר יעקב (1910-1915), ביסוד המעלה (1916-1919), במטולה וראש פינה (1920). עקב פרעות הערבים במטולה במרץ 1920 עבר למושבה עקרון ושם התגורר עד 1926. כשנוסד בית-הספר הראשון במושבה הרצליה, בשנת 1926, נתמנה למנהלו והתמיד בתפקיד זה עד סוף שנת 1948, כשיצא לגמלאות (בית הספר העממי שכן במבנה בו שכנה לאחר מכן עיריית הרצליה, ברחוב הנדיב). במשך השנים הרבות עזרה לו רעייתו בהוראה עזרה חיצונית, העניקה באופן התנדבותי שיעורים פרטיים לילדים בעלי קשיי למידה וילדי עולים חדשים מגרמניה ומארצות אחרות, שיד הוריהם לא השיגה לשכור להם מורה פרטי. אחרי שיצא לפנסיה לימד עברית לעולים חדשים במעברת הרצליה עד שנת 1960. 

לב טוב הדגיש את החינוך לחקלאות ופעל להקמת גן בוטני עבור תלמידי בתי הספר בהרצליה. הגן הוקם ליד בית הספר היסודי של הרצליה בשנת 1952 ונקרא על שמו עוד בחייו. 

בימי המשמרות למען עבודה עברית בכפר סבא היה לב טוב מראשוני המורים להתייצב במשמרות. לתמיהתו של המפקח על כך שהוא נוטש את משמרתו בניגוד להוראות שאסור למורה לעזוב את עבודתו כדי להשתתף בפעילות פוליטית ענה:
:"העבודה העברית הנה אחת העיקרים הציוניים, שעליו ייהרג ואל יעבור ... 24 שנים מחנך אני במושבות לעבודה עצמית ולעבודה עברית. מחנך אני כדרכי לא בנאומים אלא על ידי דוגמה ומופת. לולא השתתפתי עתה בהגנה על העבודה העברית, הייתי בעיני תלמידי כזקן שזקנותו ביישה את ילדותו, והייתי מאבד את כל דרכי כמחנך."

במקביל לעבודתו בתחום החינוך פעל למען הקרן הקיימת לישראל.

==הוקרה על פועלו==
הכניסה לבית הספר "לב-טוב" בהרצליה
לב-טוב נבחר לאזרח-כבוד של העיר הרצליה. לזכרו יצא ספר זיכרון וניטעה חורשה ביער הקק"ל.

על שמו נקרא בית הספר היסודי "לב-טוב" בשיכון דרום בהרצליה.

==קישורים חיצוניים==

*
*
*
*
*
*[https://web.archive.org/web/20101030025907/http://portal.herzliya.k12.il/C17/about/Document%20Library/%D7%9E%D7%99%D7%94%D7%95%20%D7%9C%D7%91%20%D7%98%D7%95%D7%91.aspx?PageView=Shared&ToolPaneView=2 מיהו פתחיה לב-טוב?], פורטל בית הספר לב-טוב

==הערות שוליים==

קטגוריה:אנשי חינוך ישראלים
קטגוריה:אנשי העלייה השנייה
קטגוריה:הרצליה: אישים
קטגוריה:ישראלים שנולדו ב-1882
קטגוריה:ישראלים שנפטרו ב-1963
קטגוריה:אישים הקבורים בבית הקברות הישן בהרצליה
יחידה חוזרת

יחידה חוזרת (באנגלית: Repunit, הלחם בסיסים של repeated unit) הוא מספר טבעי שכל ספרותיו הם אחדות, כגון 1, 11 ו-11111. המספרים שהם יחידות חוזרות משתנים מבסיס ספירה אחד למשנהו. היחידה החוזרת בבסיס b שלו n ספרות מסומן <math>\ R^{(b)}_n</math>.

==הגדרה והצגה==
לפי ההגדרה של ייצוג מספר בבסיס ספירה b יחידה חוזרת הוא סכום הטור ההנדסי:
:<math>\ R^{(b)}_n = \sum_{i=0}^{n-1} b^i = 1+b+b^2+\ldots +b^{n-1}</math>

כאשר הבסיס הוא בסיס אונרי (b=1) כל מספר הוא יחידה חוזרת ומתקיים <math>\ R^{(b)}_n=n</math>. לפי הנוסחה לסכום טור הנדסי, לכל בסיס <math>\ b>1</math> מתקיים:
:<math>\ R^{(b)}_n = \frac{b^n-1}{b-1}</math>

למשל בבסיס עשרוני הנפוץ יחידות חוזרות הם מספרים מהצורה:
:<math>\ R^{(10)}_n = \frac{10^n-1}{9}</math>
לדוגמה:
:<math>\ R^{(10)}_3 = \frac{1000-1}{9} = 111</math>

מקרה פרטי חשוב הוא בבסיס בינארי (b=2), אז מתקבל:
:<math>\ R^{(2)}_n = \frac{2^n-1}{2-1} = 2^n-1</math>

כלומר היחידות החוזרות בבסיס בינארי הם מספרי מרסן.

==מחלקים וראשוניות==
אם <math>\ n</math> מתחלק ב-<math>\ m</math> אז <math>\ R^{(b)}_n</math> מתחלק ב-<math>\ R^{(b)}_m</math>. זאת בהסתמך על הזהות האלגברית הבסיסית:
:<math>\ R^{(b)}_m \cdot \sum_{i=0}^{n/m-1} b^{im} = (1+b+b^2+ \ldots + b^{m-1})(1+b^m+b^{2m}+ \dots + b^{n-m}) = 1+b+b^2+\ldots +b^{n-1} = R^{(b)}_n 
</math>

לכן <math>\ R^{(b)}_n</math> פריק אם <math>\ n</math> פריק ו-<math>\ R^{(b)}_n</math> יכול להיות ראשוני רק אם <math>\ n</math> ראשוני. המשפט ההפוך אינו נכון - ייתכן כי <math>\ n</math> ראשוני ו-<math>\ R^{(b)}_n</math> פריק. למשל: <math>\ R^{(10)}_3 = 111 = 3 \times 37</math>.

בשל העניין הרב בבדיקת ראשוניות ופירוק לגורמים חוקרים רבים חיפשו יחידות חוזרות ראשוניים. היחידות החוזרות הראשוניים הראשונים בבסיס עשרוני הם <math>\ R^{(10)}_2, R^{(10)}_{19}, R^{(10)}_{23}, R^{(10)}_{317}, R^{(10)}_{1031},\ldots</math>. נכון לשנת 2010 היחידה החוזרת הגדול ביותר החשוד כראשוני הוא <math>\ R^{(10)}_{270343}</math> ולא נמצא חשוד אחר עד ל-<math>\ R^{(10)}_{1300000}</math>. 

משערים כי בבסיסים מסוימים (למשל עשרוני ובינארי) ישנם אינסוף יחידות חוזרות ראשוניים, אולם טרם הוכח מקרה כזה. ידועים בסיסים בהם יש רק מספר סופי של יחידות חוזרות ראשוניים. למשל ידוע כי לכל n מתקיים ש-3 תמיד מחלק את 2<sup>n</sup>+1 או את 2<sup>n</sup>-1 (כי הוא בוודאי לא מחלק את 2<sup>n</sup> והוא חייב לחלק אחד מבין שלושה עוקבים) ולכן בבסיס 4: <math>\ R^{(4)}_n = \frac{4^n-1}{3} = \frac{(2^n+1)(2^n-1)}{3}</math> הוא תמיד פריק למעט במקרה <math>\ R^{(4)}_2 = 5</math>. בדרך דומה מראים כי <math>\ R^{(8)}_3 = 73</math> הוא היחידה החוזרת הראשוני היחיד בבסיס 8, ושאין כלל יחידות חוזרות ראשוניים בבסיס 9.

מקרה חשוב במיוחד הוא מציאת יחידות חזרות ראשוניים בבסיס בינארי, הלו הם מספרי מרסן ראשוניים. ראשוניים כאלה משמשים למציאת מספרים משוכללים (מכל מספר מרסן ראשוני ניתן לבנות מספר משוכלל), ובאופן יחסי, קל לבדוק את הראשוניות שלהם. לכן המספרים הראשוניים הגדולים ביותר הידועים כיום הם מספרי מרסן.

==השערת גורמאגטיג==
השערת גורמאגטיג היא ההשערה שהמספרים היחידים שהם יחידות חוזרות עם יותר משלוש ספרות בשני בסיסים שונים (לא כולל בסיס אונרי), הם 31 (בבסיס 2 ו-5) ו-8191 (בבסיס 2 ו-90).

==קישורים חיצוניים==
* 

קטגוריה:תורת המספרים
קטגוריה:תכונות התלויות בבסיס הספירה
Fsck

ריצה אוטומטית של Fsck לאחר כיבוי לא מתוכנן
fsck (ראשי תיבות של: file system check) היא כלי-מערכת לבדיקת תקינות ורציפות של מערכת קבצים במערכות הפעלה ממשפחת Unix.

==שימוש==
באופן כללי, fsck מורצת באופן אוטומטי עם עליית מערכת ההפעלה כאשר מאובחן מצב של חוסר רציפות במערכת הקבצים עקב כיבוי לא מתוכנן של המחשב כתוצאה מקריסת מערכת או אובדן מקור כוח. בפועל fsck ממומשת בהתאם לסוג מערכת ההפעלה וסוגי ומערכות הקבצים שבהן היא תומכת. עם זאת, באופן כללי ניתן לחלק את האפשרויות של כלי זה למספר סוגים
* אפשרות לציין כיצד לפתור בעיות של חוסר רציפות ושגיאות במערכת הקבצים באופן אוטומטי.
* אפשרות לציין כיצד לפתור כל אבחון של בעיה באופן ידני - על פי שיקול מנהל המערכת.
* אפשרות לציין שלא תתבצע אף פעולת שינוי על מערכת הקבצים - אלא רק דיווח של שגיאות שנמצאו.
כאשר מנהל המערכת מבצע שימוש יזום ב fsck, מערכת הקבצים צריכה להיות במצב שיבטיח בלעדיות ל fsck לבצע בה שינויים (כזה מצב יכול להתקבל על ידי הורדת מערכת הקבצים מנגישות - unmount, נגישות של מערכת הקבצים במצב קריאה בלבד עבור משתמשי המערכת, או הורדה כוללת של המערכת למצב תחזוקה) על מנת שלא תיפגע עקב כתיבות מיותרות בזמן הבדיקה והשינויים. 

כלים דומים במערכות הפעלה מסוג ווינדוס הם CHKDISK ו SCANDISK.

דוגמה לשימוש במערכת הפעלה לינוקס:
<syntaxhighlight lang="bash">
 fsck /dev/sdb1
</syntaxhighlight>

יבצע סריקה ותיקון שגיאות עבור מערכת הקבצים שמאוחסנת במחיצת הדיסק sdb1.

==קישורים חיצוניים==
<div style="direction: ltr;">
* [https://web.archive.org/web/20150529001726/http://www.manpagez.com/man/8/fsck/ man fsck]
* [http://adminschoice.com/docs/fsck.htm Checking and Repairing File system with fsck]
* [http://www.catb.org/jargon/html/F/fscking.html Jargon File entry: fscking]
* [http://lwn.net/Articles/248180 The many faces of fsck]
</div>

קטגוריה:פקודות יוניקס
One in a Million (שיר)

One in a Million (בעברית: אחד למיליון) הוא הסינגל השלישי של זמר ה-R&B האמריקני ני-יו, מתוך אלבום האולפן הרביעי שלו, Libra Scale. בבריטניה הופץ One in a Million בתור הסינגל השני מהאלבום, והוא הגיע למקום ה-4 במצעד ה-R&B הבריטי. הקליפ לשיר הושק ב-3 בספטמבר 2010, ובגרסת ה-DVD של האלבום הקליפ באורך של כ-9 דקות. הקליפ מושפע מהשיר The Way You Make Me Feel של מייקל ג'קסון.

One in a Million הפך להיות השיר ה-8 של ני-יו שהגיע ל-20 הגדולים במצעד הסינגלים הבריטי, והשני שמגיע ל-20 הגדולים מתוך האלבום Libra Scale. השיר הגיע למעמד של סינגל זהב באיטליה. One in a Million הוא השיר הנצפה ביותר של ני-יו בערוץ היוטיוב שלו, עם מעל ל-200,000,000 צפיות.

== היסטוריית מצעדים ==

== קישורים חיצוניים ==

* [http://www.youtube.com/watch?v=6tpl9LtkRRw הקליפ לשיר] באתר יוטיוב

==הערות שוליים==

קטגוריה:שירי 2010
קטגוריה:בלדות פופ
קטגוריה:שירי ני-יו
קטגוריה:שירי R&B
קטגוריה:סינגלים בהוצאת דף ג'אם רקורדינגס
פרפרים (סרט)

פרפרים הוא סרט קולנוע צרפתי משנת 2002, בבימוי פיליפ מואיל. הסרט עוסק בילדה המצטרפת למסע החיפושים של שכנה המבוגר אחר פרפר נדיר. הסרט זכה לביקורות חיוביות מצד המבקרים.

== תקציר ==
אלזה (קלייר בוניש) עוברת יחד עם אמה לבית דירות חדש. אמה עובדת כל היום, ואלזה המשועממת והסקרנית פוגשת את השכן ג'וליאן (מישל סרו), אספן פרפרים נדירים, ומתחילה להתלוות אליו ולהתעניין באוסף שלו. ג'וליאן רואה בה תחילה כמטרד. בהמשך הוא יוצא לחפש פרפר נדיר במיוחד בשם "איזבלה", ואלזה יוצרת בערמומיות מצב בו הוא נאלץ לקחת אותה עמו. במהלך המסע נרקמים ביניהם יחסים מיוחדים, קרבה וחום. ג'וליאן מספר כיצד החל בתחביב לאחר מות בנו הצעיר שאסף פרפרים. בינתיים העניינים מסתבכים כאשר אמה של אלזה לא מוצאת את בתה ומודיעה על כך שנחטפה. בסיום הסרט אלזה וג'וליאן חוזרים הביתה ללא הפרפר.

==קישורים חיצוניים==

* [http://www.fisheye.co.il/%D7%A4%D7%A8%D7%A4%D7%A8%D7%99%D7%9D/ פרפרים - ביקורת על הסרט], באתר עין הדג

קטגוריה:סרטים צרפתיים
קטגוריה:סרטי 2002
מנחם כהנא

מנחם יצחק כהנא (נולד ב-1946) הוא פילולוג, פרופסור אמריטוס בחוג לתלמוד של האוניברסיטה העברית בירושלים. כהנא הוא מבכירי החוקרים של מדרשי ההלכה. זכה בפרס א.מ.ת. לשנת 2009.

==פעילות מחקרית==
כהנא החל את דרכו המחקרית באוניברסיטה העברית בירושלים. את עבודת הדוקטורט שלו, אקדמות להוצאה חדשה של ספרי במדבר, כתב בהדרכת פרופ' אליעזר שמשון רוזנטל. בעבודה זו הניח את היסודות להוצאה לאור של מהדורה מדעית חדשה עם ביאור מקיף למדרש ספרי במדבר. לאחר עבודה של למעלה משלושים שנה, השלים כהנא משימה זו עם פרסומה של המהדורה בחמישה כרכים (שני כרכי מהדורה ושלושה כרכי פירוש, בשנים תשע"א–תשע"ה).

במסגרת חיפושיו בספריית לנינגרד אחר כתבי יד עם פירוש רבינו הלל לספרי במדבר, גילה כהנא כי בכתביו של הקראי ישועה בן יהודה מצויה התייחסות למדרש הלכה שנעלם מאיתנו עד כה. כהנא זיהה כי מדרש זה מתאים לסוגת מדרש הספרי זוטא לספר במדבר. כהנא אסף את ציטוטיו של ישועה בן יהודה, קטעים נוספים מספר פתרון תורה וממדרש נוסף, והוציא לאור את מדרש ספרי זוטא לדברים.

ספר אחר שפרסם כהנא מסתמך על מחקר משותף שלו עם דניאל בויארין בו השוו בין חומר אגדי במדרשי ההלכה לפרשת עמלק. כהנא ביסס את הקביעה שמדובר בחומר אגדי המשותף לשתי המכילתות, והוכיח את משניותו של החומר במכילתא דרשב"י ביחס לזה שבמכילתא דר' ישמעאל.

כהנא אף פנה מפעם לפעם מעיסוקו המרכזי – מחקר מדרשי ההלכה – לעיסוק במחקר המשנה והתלמוד הבבלי. שני מאמרים שפרסם על מחקר התלמוד הבבלי מדגישים את עריכתו הספרותית המדוקדקת המבססת מגמה כלשהי אליה מכוון התלמוד הבבלי.

כהנא הנחה תלמידי מחקר רבים בחקר מדרשי ההלכה ובחקר התלמוד הבבלי.

== חיים אישיים ==
מנחם כהנא הוא נצר למשפחת כהנא הלר. תושב אלון שבות שבגוש עציון. בין ילדיו - פרופ' מעוז כהנא ומנכ"ל משרד התפוצות לשעבר דביר כהנא.

==מחיבוריו==
*אוצר כתבי היד של מדרשי ההלכה: שחזור העותקים ותיאורם, ירושלים תשנ"ה
*המכילתות לפרשת עמלק: לראשוניותה של המסורת במכילתא דרבי ישמעאל בהשוואה למקבילתה במכילתא דרבי שמעון בר יוחאי, ירושלים תשנ"ט
*ספרי זוטא דברים: מובאות ממדרש תנאי חדש, ירושלים תשס"ג
*קטעי מדרשי הלכה מן הגניזה, ירושלים תשס"ה
*ספרי במדבר: מהדורה מבוארת (בחמישה כרכים), מאגנס, ירושלים תשע"א–תשע"ה
* מפני תיקון העולם' - תלמוד בבלי מסכת גיטין פרק רביעי, מאגנס, ירושלים, 2020
*דרש המזהיר - ותרומתו למחקר ספרי דברים ומכילתא דברים, מוסד ביאליק, ירושלים, 2022

==קישורים חיצוניים==
* 
* 
* [https://emetprize.com/award-page/1/85 קורות חייו] באתר א.מ.ת.
* 
* 
* 
* 
* 

==הערות שוליים==

קטגוריה:סגל האוניברסיטה העברית בירושלים: תלמוד
קטגוריה:חוקרי תלמוד
קטגוריה:חוקרי מדרש ואגדה
קטגוריה:זוכי פרס א.מ.ת.
קטגוריה:אלון שבות: אישים
קטגוריה:פרשני הספרי
קטגוריה:פרשני המכילתא
קטגוריה:בעלי תואר דוקטור מהאוניברסיטה העברית בירושלים
קטגוריה:עורכי תרביץ
קטגוריה:ישראלים שנולדו ב-1946
קטגוריה:משפחת כהנא הלר
שלאק

פתיתים יבשים של שלאק. שלאק בצבעים שונים מופק מסטיקלאק שבא מארצות שונות, מנוקה בתהליכי ניקוי שונים, ומכיל אחוזים שונים של שומן חרקים.

שלאק (Shellac) הוא פולימר טבעי המיוצר על ידי חרקים קטנים (Laccifer lacca ,Kerria lacca <small>[אנ']</small>) בגודל 1–4 מ"מ, הגדלים על עצים בהודו, תאילנד, וארצות סמוכות. נקבות החרקים מוצצות שרף מהעץ עליו הן חיות, מייצרות מהשרף בתוך גופן חומר פלסטי דביק הנקרא סטיקלאק (Sticklac), מוסיפות לסטיקלאק 3%-6% שומן מתוך גופן, ופולטות את הסטיקלאק כחומר הגנה מפני מזיקים וכדבק העוזר להן להיצמד אל פני העץ.

== סטיקלאק ==
הסטיקלאק מכיל בערך 80% חומר פלסטי טבעי המיוצר על ידי החרקים בתוך גופם. הסטיקלאק איננו שרף עץ ואיננו דומה לדבש דבורים. תהליך ייצור הסטיקלאק משרף העץ בתוך גוף החרקים דומה לתהליך ייצור גבינה מחלב. כמו שהחלב הופך לגבינה על ידי תוספת חומר כימי - רנט (rennet), כך שרף העץ הופך לחומר פלסטי על ידי תוספת כימיקלים מתוך גוף החרקים (תהליך כימי הנקרא פילמור).

== עיבוד הסטיקלאק לשלאק ==
נקבת החרקים מטילה ביצים בתוך הסטיקלאק. הזחלים בוקעים מהביצים וגדלים בתוך הסטיקלאק. אחרי שהזחלים גדלים ויוצאים מהסטיקלאק, מגרדים פועלים את הסטיקלאק מעל פני העץ. הסטיקלאק הגולמי מעורב בפירורים של קליפת עץ ובחרקים שלא הספיקו לברוח. את הסטיקלאק הגולמי מנקים על ידי חמום לטמפרטורה בה הסטיקלאק ניתך (בין 80 ל-120 מעלות צלזיוס) ואז אפשר לסנן את הסטיקלאק הנוזל מפירורי העץ ומהחרקים שנשארו בתוכו. תהליך הניקוי כולל גם שטיפה במים והמסת הסטיקלאק באלכוהול. שלב ביניים בתהליך הניקוי יוצר חומר הנקרא סידלאק (Seedlac). עם סיום תהליך הניקוי מקבלים את החומר הפלסטי הנקי הנקרא שלאק (Shellac). את השלאק מייבשים ומוכרים כפתיתים או באבקה אותם ממיסים באתנול כדי ליצור תערובת נוזלית.
לשלאק צבעים רבים החל בגוון בהיר ביותר (פלטינה) ועד לחום כהה, עם גוני ביניים של חום, צהוב ואדום. הצבע מושפע מכמות שאריות החרקים בתערובת ובעונת האסיף.
בתהליך זיקוק נוסף על ידי המסת השלאק באתנול ובנוזלים אחרים, אפשר להמשיך ולנקות את השלאק מחומרים בלתי רצויים ומחומר הצבע שהוא מכיל, עד שמקבלים אבקת שלאק לבנה המשמשת בעיקר לציפוי מאכלים.
==שימושים==
השלאק משמש לטיפול במשטחי עץ, בתעשיית המזון (למשל, בזיגוג תפוחי עץ לשמירת הברק והטריות) ובמלאכות יד. הוא משמש כחומר זיגוג בכמוסות רפואיות.

== הלכה ==
סביב השימוש בשלאק המופק מהפרשות חרקים לצורך ציפוי מאכלים התעורר דיון הלכתי אם הדבר מותר כפי שמותר לאכול דבש אותו מפיקה הדבורה (אגרות משה ועוד), או שמא תהליך ייצור הסטיקלאק בגוף החרקים הוא תהליך עמוק יותר בו ישנה התערבות משמעותית יותר של גוף החרק בייצור, ועל כן דינו כפי הכלל 'היוצא מן הטמא - טמא' (הרב אלישיב, הרב מרדכי אליהו ועוד).
כיום רוב גופי הכשרות לא נותנים כשרות למאכלים שצופו בשלאק.

==לקריאה נוספת==
* הרב חיים אדלר, של-לק מותר או אסור?, הליכות : בטאון המועצה הדתית בתל אביב יפו, גיליון 9–88, תשרי תשמ"א, עמ' 15–17.

==קישורים חיצוניים==

* 
* הרב ישי מלכה, [https://www.hidabroot.org/article/185120 כשרות השלאק], בערוץ הידברות
*[http://indiainks.blogspot.com/2011/08/blog-post.html סקירה עובדתית-הלכתית בעניין השלאק]
*הרב חגי הראל, [http://toraisrael.shoresh.org.il/lesson.asp?id=1098 כשרות השלאק], באתר ישיבת היכל אליהו

==הערות שוליים==

קטגוריה:פולימרים
קטגוריה:תוספי מזון
קטגוריה:אמנות: חומרי גלם
קטגוריה:שרפים
שלהבת חסדיאל

שַׁלְהֶבֶת חַסְדִּיאֵל (נולדה ב־15 בספטמבר 1970) היא אשת תקשורת חרדית ומנכ"לית התאגיד העירוני מרום של עיריית ירושלים.

== קורות חייה ==
חסדיאל נולדה בבני ברק ליהודה מאיר שפירא, נכד לאדמו"ר מטלוסט, אחיו של רבי מאיר שפירא מלובלין, מחולל רעיון הדף היומי.

למדה בבית הספר חורב ברמת גן ולאחר מכן בתיכון לוסטיג ברמת גן, התנדבה שנה באגודת יד שרה, והשלימה לימודים לתואר ראשון במדע המדינה, כלכלה וסוציולוגיה, באוניברסיטת בר-אילן ולימודי תקשורת בבית ספר "כותרת" שעל יד אוניברסיטת תל אביב.

הייתה הכתבת הפוליטית האישה הראשונה במגזר החרדי. החלה את דרכה המקצועית בעיתון "יום ליום", וכן שימשה עורכת פוליטית של השבועון החרדי "בקהילה" והייתה לאחת הנשים הראשונות בעולם העיתונות החרדי.
בשל כך נאלצה לחתום על כתבותיה בשם ש. חסדיאל וח. שלהבת, עד שמעסיקיה אישרו שתחתום בשמה המלא.

שידרה ברדיו קול חי מיום הקמתו תוכנית ראיונות פוליטית ואקטואליה. כמו כן השתתפה בתוכנית הטלוויזיה "המטבחון" של דן שילון, והגישה פינה שבועית בתוכנית הדת של נחום לנגנטל, בערוץ 1.

בשנת 2007 ייסדה חסדיאל מגזין לייף סטייל ראשון מסוגו בחברה החרדית בשם "Fine", העוסק בעיצוב פנים, עסקים, תיירות, אופנה, משלב כתבות קונספט, ומתאים להווי החיים הדתי-חרדי.

חסדיאל עסקה דרך חברת אריאל בייעוץ בענייני תרבות המגזר החרדי לעיריית ירושלים. כמו כן היא חברה בדירקטוריון של חברת וילי פוד השקעות ושימשה כיועצת של האו"ם לענייני מגזר החרדי.

ב-2019 מונתה חסדיאל לכהן כחברה במועצה לביקורת סרטים ומחזות של משרד התרבות.<ref></ref>

החל מ-2020 מכהנת כמנכ"ל התאגיד העירוני "מרום" – תאגיד העירוני לקידום חוסן קהילתי בירושלים.<ref></ref>

=== חייה האישיים ===
הייתה נשואה לסופר והתסריטאי יאיר חסדיאל, ולאחר עזיבתו את העולם החרדי השניים התגרשו. היא אם לשלושה ילדים, ומתגוררת בבני ברק.

== קישורים חיצוניים ==

* [https://web.archive.org/web/20160303175941/http://fine-magazine.net/magazine/flip15/15A/index.html אתר מגזין "פיין"]
* [https://youtu.be/TB38ObGZqL8 מתחת לשטריימל - האישה בחברה החרדית], ראיון עם שלהבת חסדיאל בסדרה של אוניברסיטת חיפה, ינואר 2010
* 
* 
* 

== הערות שוליים ==

קטגוריה:סגל בקהילה
קטגוריה:סגל יום ליום
קטגוריה:שדרני רדיו חרדים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:משפחת פנחס שפירא מקוריץ
קטגוריה:סגל רדיו קול חי
קטגוריה:עיתונאיות חרדיות ישראליות
קטגוריה:ישראליות שנולדו ב-1970
קטגוריה:ישראלים שנולדו ב-1970
המשחקים הפאראלימפיים ארנהם (1980)

המשחקים הפאראלימפיים ה-6 נערכו במרכז הספורט הלאומי פפנדל ליד ארנהם, הולנד בשנת 1980.

המשתתפים חולקו ל-4 קטגוריות: קטיעה, שיתוק מוחין (לראשונה במשחקים), לקות ראייה וכיסא גלגלים.

באולימפיאדה התקיימו תחרויות ב-13 ענפים: אתלטיקה, הטלת חיצים, הרמת משקולות, חץ וקשת, טניס שולחן, כדורת דשא, כדורסל, כדורעף, כדור שער, סייף, סנוקר, קליעה ושחייה.

הפרלמנט של הולנד, כמדינה מארחת, קיבל החלטה שקראה לנבחרת דרום אפריקה "בלתי רצויה" בשל משטר האפרטהייד שהונהג בה. לכן דרום אפריקה (השתתפה במשחקים מאז 1964) נעדרה מהמשחקים הפאראלימפיים עד שנת 1992.

==טבלת המדליות==
{| border="1" cellpadding="2" cellspacing="0"
|-
| bgcolor="#efefef" | <center>מקום</center>
| bgcolor="#efefef" | <center>מדינה</center>
| bgcolor="gold" | זהב || bgcolor="silver" | כסף
| bgcolor="#CC9966" | ארד || bgcolor="#efefef" | סה"כ
|-
|1|||||75||66||54||195
|-
|2|||||75||50||52||177
|-
|3|||||68||48||46||162
|-
|4|||||64||35||31||130
|-
|5|||||47||32||21||100
|-bgcolor=ccccff
|6|||||33||31||36||100
|-
|7|||||31||36||24||91
|-
|8|||||28||26||31||85
|-
|9|||||20||16||6||42
|-
|10|||||15||13||8||36
|-
|11|||||14||23||8||45
|-
|12|||||13||18||15||46
|-
|13|||||13||12||17||42
|-
|14|||||12||21||22||55
|-
|15|||||9||10||10||29
|-
|16|||||9||10||7||26
|-
|17|||||8||19||13||40
|-
|18|||||7||7||5||19
|-
|19|||||7||6||6||19
|-
|20|||||6||5||9||20
|-
|21|||||6||4||7||17
|-
|22|||||4||7||3||14
|-
|23|||||4||5||9||18
|-
|24|||||4||5||6||15
|-
|25|||||4||2||11||17
|-
|26|||||2||2||1||5
|-
|26|||||2||2||1||5
|-
|28|||||2||0||4||6
|-
|29|||||1||13||9||23
|-
|30|||||1||2||0||3
|-
|31 |||||1||0||1||2
|-
|31|||||1||0||1||2
|-
|33|||||1||0||0||1
|-
|34|||||0||8||4||12
|-
|35|||||0||1||2||3
|-
|35|||||0||1||2||3
|-
|37|||||0||1||1||2
|-
|38|||||0||0||1||1
|-
|38|||||0||0||1||1
|-
|38|||||0||0||1||1
|-
|41|||||0||0||0||0
|-
|41|||||0||0||0||0
|- class="sortbottom"
!colspan=2|בסך הכל (42 מדינות)||587||537||486||1610
|}

== ראו גם ==
* ישראל במשחקים הפאראלימפיים ארנהם (1980)

==קישורים חיצוניים==

* 

קטגוריה:ארנהם: ספורט
קטגוריה:תחרויות ספורט בהולנד
קטגוריה:1980 בספורט
*
קטגוריה:1980 בהולנד
יהודה לייב לוין (רב)

הרב יהודה לייב לוין (ברוסית: Йехуда Лейб Ле́вин; 1894, ניקופול - 1971, מוסקבה) היה רבה של מוסקבה וראש ישיבת "קול יעקב".

==קורות חיים==
אביו, אליהו שמואל לוין היה רבה הראשי של ניקופול. יהודה לייב למד בישיבות ניז'ין וישיבת כנסת בית יצחק בסלובודקה. ב-1916 הוסמך לרבנות. שלוש שנים למד אחר כך בבית מדרש ציוני-עברי למורים בדנייפרופטרובסק. כיהן כרב ביישובים שונים עד שהתמנה ב-1957 לתפקיד ראש ישיבת "קול יעקב" במוסקבה. באותה שנה, לאחר פטירתו של הרב שלמה שליפר, נעשה לרבה הראשי של מוסקבה.

הרב ספג ביקורת חריפה על הגנתו על המשטר הסובייטי. בנאום בשנת 1968 הרב הכחיש את קיומה של אנטישמיות בברית המועצות ואמר ש"כל המגבלות על תרבות, עבודות ודברים דומים הוסרו, וליהודים יש אותם זכויות שיש ללאומים אחרים". הוא אמר שההאשמות באנטישמיות באות "מלשון הרע ורכילות" והן מופצות על ידי "נביאי שקר שמנסים לקלקל את היחסים בין ממשלות". הוא אמר שיהודי אמריקה יכולים לנסוע לברית המועצות ולראות בעצמם שיהודי ברית המועצות "תופסים מקום בולט במדע ובתעשייה, בספרות ובאומנות, ואנחנו, כמו שער העמים, תורמים את חלקנו לכל ענפי הידע, לכלכלה ולבניית החברה הסוציאליסטית". דבריו של הרב לוין עוררו סערה באולם, כשחלק מהנוכחים החלו לצעוק לעברו כי הוא שקרן וקריאות נאצה נוספות. הנאום התפרסם ועורר תגובות נזעמות.

ד"ר נחום גולדמן, נשיא הקונגרס היהודי העולמי, כתב שתגובות אלו מפגינות "חוסר הבנה של המצב העדין של יהודי ברית המועצות, ובמיוחד מקומו של הרב לוין, שמנסה לשמר חיים יהודיים ברוסיא בנסיבות קשות". הרבי מלובביץ', שבעצמו נפגש עם הרב לוין במהלך ביקורו בארצות הברית בשתי פגישות - התייחס לסערה בשיחה שנשא בפני חסידיו בהתוועדות, וטען כי היה זה מעשה לא הוגן להטיח ברב לוין את ההאשמות כשידוע כי הרב לוין עצמו אינו מסכים עם התעמולה והוא אינו יכול לומר את האמת. הרבי הוסיף, כי הטענה שהופנתה לרב לוין צריכה לחזור אל הקוראים אותה על מצב הפצת היהדות במקומות בהם הדבר כן מתאפשר.

==לקריאה נוספת==
* מרדכי אלטשולר, יהדות במכבש הסובייטי - בין דת לזהות יהודית בברית-המועצות 1964-1941, מרכז זלמן שזר, 2007.

==קישורים חיצוניים==
* 
* [https://he.chabad.org/multimedia/media_cdo/aid/2462203 הקלטה של פגישת הרב לוין עם הרבי מליובאוויטש, בביקורו בארצות הברית]
* [https://web.archive.org/web/20181118035314/http://matzevot.net/Levin.html מצבתו] באתר [http://matzevot.net/ "עדה המצבה"]

==הערות שוליים==

קטגוריה:יהודים רוסים
קטגוריה:יהודים אוקראינים
קטגוריה:יהודים סובייטים
קטגוריה:רבנים רוסים
קטגוריה:מוסקבה: רבנים
קטגוריה:רוסים שנולדו ב-1894
קטגוריה:סובייטים שנולדו ב-1894
קטגוריה:רוסים שנפטרו ב-1971
זארה טינדל

זארה אן אליזבת טינדל (באנגלית: Zara Anne Elizabeth Tindall; נולדה ב-15 במאי 1981) היא בתה השנייה של אן, הנסיכה המלכותית ומספר 21 בסדר הירושה לכתר הבריטי. זוכת מדליית כסף ברכיבה קבוצתית באולימפיאדת לונדון ואלופת העולם ברכיבה אישית (אאכן 2006).

==ביוגרפיה==
זארה אן אליזבת פיליפס נולדה בבית החולים סנט מרי בפדינגטון, לונדון, בתם השנייה של הנסיכה אן ושל קפטן מארק פיליפס. אחיה, פיטר פיליפס, נולד ארבע שנים לפניה.

היא נכדתה של המלכה מצד אמה, אך אינה נושאת בתואר מלכותי – אמהּ ביקשה שלא יינתנו לילדיה תארים וחובות מלכותיים. בשנת 1992 התגרשו הוריה, ושניהם נישאו לאחר מכן לבני זוג אחרים. לטינדל שתי אחיות נוספות שנולדו לאביה מנשים שונות.

מגיל צעיר הצטיינה טינדל בספורט, במיוחד בהוקי, באתלטיקה וברכיבה על סוסים, ענף שבו ייצגה את אנגליה בתחרויות שונות. טינדל זכתה בתארים שונים באליפויות רכיבה שונות, ובשנת 2006 נבחרה על ידי ה-BBC כ"אישיות הספורטיבית של השנה". באליפות אירופה ב-2005 בבלנהיים זכתה במדליות זהב במקצה האישי ובתחרות הקבוצתית, ובאליפות העולם ב-2006 באאכן, גרמניה זכתה במדליית זהב אישית ובמדליית כסף קבוצתית. באליפות אירופה ב-2007 בפרטוני דל ויוורו, רומא, איטליה, זכתה במדליית זהב בתחרות הקבוצתית. באולימפיאדת לונדון ב-2012 זכתה במדליית כסף בתחרות הרכיבה הקבוצתית.

טינדל למדה פיזיותרפיה באוניברסיטת אקסטר.

ביולי 2010 הושק קו בגדי ספורט בעיצובה, שנשאו את השם ZP176 – לפי מספרה של טינדל בעת ייצוג אנגליה בתחרות הראשונה שבה השתתפה.

בדצמבר 2010 הודיע ארמון בקינגהאם על אירוסיה של טינדל לבן זוגה, שחקן הרוגבי מייק טינדל. השניים נישאו ב-30 ביולי 2011 בסקוטלנד. ב-17 בינואר 2014 נולדה לשניים בת, מיה טינדל. ב-18 ביוני 2018 נולדה בתם השנייה לנה. ב-21 במרץ 2021 נולד בנם לוקאס פיליפ טינדל.<ref></ref>

==סדר הירושה לכתר הבריטי==

==קישורים חיצוניים==

* 

==הערות שוליים==

קטגוריה:בית וינדזור: אישים
קטגוריה:זוכי מדליית כסף אולימפית
קטגוריה:משתתפות אולימפיאדת לונדון (2012)
קטגוריה:ספורטאיות אולימפיות בריטיות
קטגוריה:רוכבות סוסים בריטיות
קטגוריה:זוכות מדליית כסף אולימפית מבריטניה
קטגוריה:בוגרות אוניברסיטת אקסטר
קטגוריה:בריטיות שנולדו ב-1981
קטגוריה:בריטים שנולדו ב-1981
סאבוויי (רשת מסעדות)

סאבוויי (באנגלית: Subway) היא רשת מזון מהיר אמריקאית, בעלת סניפים בפריסה עולמית. מסעדות הרשת מוכרות בעיקר כריכי סאב וסלטים. לפי אתר החברה, לרשת 36,821 מסעדות ב-102 מדינות (נכון ליוני 2021). החל משנת 2010 היא מדורגת כרשת המזון המהיר הגדולה בעולם, לאחר שעקפה את רשת מקדונלד'ס במספר הסניפים שהיא מפעילה. משרדיה המרכזיים של החברה מצויים במילפורד שבקונטיקט, וכמו כן חמישה משרדים אזוריים מרכזיים פרוסים ברחבי העולם. 

==היסטוריה==
בשנת 1965 לווה פרד דלוקה, שהיה בן 17 בלבד, 1,000 דולר מחברו פיטר באק כדי להקים את מסעדה לכריכי סאב בשם "Pete's Super Submarines" בברידג'פורט, קונטיקט, ובשנה שלאחר מכן הם הקימו את חברת Doctor's Associates Inc, כדי להרחיב את הפעילות שלהם לרשת מסעדות בזיכיון. שם החברה נבחר מאחר שמטרתו של דלוקה הייתה להרוויח מספיק מהעסק כדי לשלם שכר לימוד ללימודי רפואה, בנוסף היה לבאק דוקטורט בפיזיקה. בשנת 1968 שונה שם הרשת "Subway". מסעדה ראשונה נפתחה בחוף המערבי בפרזנו, קליפורניה, בשנת 1978. בשנת 1981 היו לרשת כבר 166 סניפים. המסעדה הראשונה מחוץ לצפון אמריקה נפתחה בבחריין בדצמבר 1984. המסעדה הראשונה בבריטניה נפתחה בברייטון בשנת 1996. בשנת 2002, עקפה את מקדונלד'ס והפכה לרשת המסעדות הגדולה בארצות הברית. בשנת 2008 היו לרשת 22,000 סניפים בארצות הברית ו-8,000 בשאר העולם.

בשנת 2017, ערכה רשת חדשות קנדית בדיקת DNA לחזה עוף שנמכר ברשת וגילתה שמה שנמכר ללקוחות כעוף, הוא למעשה תערובת של סויה, דבש, חומרים תעשייתיים ורק 50% עוף.

בספטמבר 2020, קבע בית המשפט העליון של אירלנד כי הלחמניות הנמצאות בשימוש ברשת אינן יכולות להיחשב כ"לחם" על פי חוקי המע"מ של המדינה, מאחר שתכולת הסוכר בהם עולה על 10%.
==פעילות בישראל==

בשנת 1992, קיבל איש העסקים חגי חריזמן ושותפים נוספים את זיכיון הרשת בישראל ותוך זמן קצר נפתחו 15 סניפים. ביוני 1996 רכש היזם יאיר תמיר את הזיכיון. תמיר הרחיב את פעילות הרשת גם לשטחי הרשות הפלסטינית.

במרץ 2002 ביקש הבנק לפיתוח התעשייה למנות לרשת בישראל כונס נכסים, לאחר שלא עמדה בתשלום חובותיה. באפריל 2002 ביטלה הרשת העולמית את הזיכיון של יאיר תמיר בישראל. באוקטובר 2002 נמסר הזיכיון לזכיין חדש, אך בינואר 2003 נסגרה הרשת בישראל לאחר שניתן לה צו פירוק בהסכמה.

בשנת 2009 חזרה הרשת לפעול בישראל ופתחה סניף בהרצליה פיתוח ומספר סניפים בתל אביב, אך הפסיקה לפעול לאחר כשנתיים.

==קישורים חיצוניים==

* 

* 
==הערות שוליים==

קטגוריה:חברות מזון אמריקאיות
קטגוריה:רשתות מזון מהיר
קטגוריה:תאגידים רב-לאומיים